als_Latn dik_Latn sag_Latn
Propozimi i Ministrisë së Brendshme për të dhjetëfishuar gjobat për shkelësit e qarkullimit rrugor ka angazhuar dje vetë ministrin Saimir Tahiri për të bindur deputetët e Partisë Socialiste se kjo është zgjidhje duhur.
Gjatë pushimit jashtë ambienteve të Parlamentit, ministri Tahiri ka shkëmbyer replika me kolegët socialistë, duke treguar këmbënguljen për të mos u tërhequr nga ndryshimet në Kodin Rrugor, që i çon gjobat për shkeljen e semaforit nga 5 mijë lekë deri në 20 mijë lekë që janë aktualisht, në 40 mijë lekë deri në 50 mijë lekë të rinj.
Deputetët e majtë, gjatë bisedës informale kanë theksuar se shifrat ishin të larta dhe se shumë qytetarë nuk kanë mundësi t’i paguajnë gjobat që pritet të rriten dhe të shkojnë sa një pagë mujore. Por, për Tahirin shkelësi i semaforit, në çdo rast do ta paguajë gjobën një më një.
Gjatë diskutimit me dy deputetët e PS-së, Piro Lutaj dhe Arben Çuko, Tahiri ka thënë se duhen masa drastike, nëse nuk respekton semaforin, shkelësi do të ndëshkohet. “Në rast se shkel semaforin, do paguash gjobën. Nuk diskutohet. Kush shkel semaforin, të marrë kredi ose të shesë makinën të lajë gjobën.”- është shprehur ministri.panorama
als_Latn als_Latn als_Latn als_Latn